Martin Aleksander Noorkõiv

**Martin Aleksander Noorkõiv** (kasutatakse ka nimekuju Martin A. Noorkõiv; sündinud 13. aprillil 1989) on Eesti strateegiakonsultant, demokraatia arendaja ja ühiskonnategelane.

## Haridus ja töö
Noorkõiv on üks Strateon Consulting OÜ ühiskondliku konsultatsiooni asutajatest. Aastatel 2011–2025 töötas ta Teaduse ja Kultuuri Sihtasutus Domus Dorpatensis tegevjuhina. Sihtasutuse juhina oli ta üks DD Akadeemia tudengite arenguprogrammi, DD StratLabi konsultatsioonitegevuste ning DD Demokraatiakeskuse eestvedajatest.

2018. aastast on ta Tartu Ülikooli "Muutuste juhtimine ühiskonnas" õppekava programminõukogu liige. 2022. aastast on ta Tartu Ülikooli nõukogu liige ning Tartu Ülikooli kestliku arengu keskuse ekspertkogu liige. 2023. aastast on ta MTÜ Arvamusfestival nõukoja liige.

Noorkõiv on kuulunud mitme organisatsiooni juhtorganitesse. Aastatel 2013–2022 oli ta Vabaühenduste Liidu nõukogu liige (sellest kuus aastat esimees), samuti Sotsiaalsete Ettevõtete Võrgustiku (2013–2015) ja Üliõpilaskonna Sihtasutuse (2013–2019) nõukogu liige. Aastatel 2014–2016 oli ta Tartu Ülikooli üliõpilaskonna esimees ja kuulus Tartu Ülikooli senatisse. Aastatel 2016–2017 oli ta Tartu Ülikooli ühiskonnateaduste instituudi nõukogu liige.

Aastatel 2008–2014 õppis Noorkõiv Tartu Ülikoolis majandusteadust, 2015–2017 magistriõppes kommunikatsioonijuhtimist ning alates 2018. aastast on ta doktoriõppes. 2014. aastal kaitses ta Krista Jaaksoni juhendamisel bakalaureusetöö "Sotsiaalne ettevõtlus ja ühiskondliku mõju hindamine Eesti sotsiaalsete ettevõtete näitel". 2017. aastal kaitses ta Sten Hanssoni juhendamisel magistritöö "Kuidas mõtestada poliitilisi arutelusid Eesti Facebooki gruppides?". Noorkõivu doktoritöö teema on "Teooriapõhine sekkumine sotsio-tehniliste siirete juhtimiseks", juhendajad on Margit Keller ja Laur Kanger.

## Tunnustus
* 2013 – Tartu linna noore innovaatori auhind ühiskonna valupunktidele innovatiivsete lahenduste loomise ja kaaslinlaste inspireerimise eest
* 2017 – OLE ROHKEM aasta tudengi auhind Üliõpilaskonna Sihtasutuselt
* 2020 – Tartu Ülikooli medal

## Artikleid
* "Martin Noorkõiv: kuidas vältida ühiskonna lõhestumist?" Postimees, 31.08.2015
* "Facebooki grupid on uued salongid" Sirp, 13.01.2017
* "Kuidas mõtestada Facebooki arutelu?" Sirp, 02.06.2017
* "Demokraatliku arutelu takistused internetis" Sirp, 16.06.2017
* "Kas mängime poliitikat või päästame demokraatia?" Sirp, 07.07.2017
* "Martin Noorkõiv: kodanikuühiskond on ühiskonna osade vaheline pehmenduskiht" ERR.ee, 29.09.2017
* "Polariseerumise ületamine aruteluformaadiga" Sirp, 27.10.2017
* "Six policy intervention points for sustainability transitions: A conceptual framework and a systematic literature review" Research Policy, 49 (7), 104072, 2020
* "Martin A. Noorkõiv: Eestit kaitsvaid seoseid tuleb pidevalt uuesti luua" Äripäev, 22.02.2022
* "Mida me sanktsioonidega saavutada saame?" Müürileht, 08.04.2022
* "Systems and practices: Reviewing intervention points for transformative socio-technical change" Energy Research & Social Science, 88, 2022
* "Martin A. Noorkõiv: teeme ühe demokraatia arendamise sihtasutuse, mitte kuus erakondlikku maailmavaate edendamise asutust" Eesti Päevaleht, 13.06.2023
* "TÜ eksperdid: kliimaseadus sündis ahta fookuse ja kesise kaasamisega" ERR.ee, 23.05.2024
* "Noorkõiv kultuuriakadeemia ahistamisjuhtumist: ülikool kaitses pigem ahistajat" Postimees.ee, 07.07.2024
* "Martin Noorkõiv: tasuline kõrgharidus on üldiselt halb mõte, kuid on olukordi, kus võiks sellele mõelda" Eesti Päevaleht, 23.07.2024
* "Martin A. Noorkõiv: püüeldes vaid rikkuse poole jääme vaimselt vaeseks" ERR.ee, 23.12.2025
* "Martin A. Noorkõiv: demokraatia lõppmäng" Postimees.ee, 27.12.2025

## Viited